দক্ষিণ কোরিয়া–বাংলাদেশ সম্পর্ক

দক্ষিণ কোরিয়া–বাংলাদেশ সম্পর্ক হল দক্ষিণ কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ সেইসকল দেশের একটি, যারা কিনা উভয় কোরিয়ার সাথে কূটনৈতিক সম্পর্ক বজায় রেখেছে । ১৯৭৩ সালে ডেমোক্রেটিক পিপলস রিপাবলিক অফ কোরিয়া (উত্তর কোরিয়া) সঙ্গে সরকারিভাবে কূটনৈতিক সম্পর্ক স্থাপিত হয়। ১৯৭৫ সালে, দক্ষিণ কোরিয়া রাজধানী ঢাকায় তার দূতাবাস খোলে।

 ইতিহাস 
দক্ষিণ কোরিয়া ১২ মে ১৯৭২ সালে বাংলাদেশকে আনুষ্ঠানিকভাবে স্বীকৃতি দেওয়ার পর, দুই দেশ ১৮ ডিসেম্বর ১৯৭৩ সালে কূটনৈতিক সম্পর্ক প্রতিষ্ঠা করে।[https://seoul.mofa.gov.bd/en/site/page/Bilateral-Political-Relations
 대한민국 외교부 - 방글라데시 관계] দক্ষিণ কোরিয়া ১ মার্চ ১৯৭৫ সালে ঢাকায় তাদের আবাসিক মিশন খুলে, এবং বাংলাদেশ ১৬ ফেব্রুয়ারি ১৯৮৭ সালে সিউল এ তাদের দূতাবাস স্থাপন করে।

২০০৮ সালে দক্ষিণ কোরিয়ার বিচারবিভাগ ভিসার ব্যাপারে ছাড় দেবার প্রোটোকল স্থগিত করে। বাংলাদেশ থেকে দক্ষিণ কোরিয়ায় যাওয়া অস্থায়ী বাসিন্দার সংখ্যা প্রায় ১৩,০০০। ২০০৮ সালের ১৫ই জুলাই থেকে দুই দেশকেই প্রবেশের ক্ষেত্রে অনুমতি নিতে হবে।

দক্ষিণ কোরিয়ায় যাওয়া বাংলাদেশীদের বেশিরভাগই ঐ দেশের অস্থায়ী নাগরিক। এই নিয়ে বাংলাদেশী প্রবাসীদের ভিতর কিছু সমস্যা কাজ করছে, যা কিনা সিন দং-লি পরিচালিত দক্ষিণ কোরিয় চলচ্চিত্র বান্ধবীতে ফুটে উঠেছে।Admissions as of 12 July 2009. "Bandhobi (Movie - 2009)". HanCinema. Retrieved on 5 August 2009.

২০২৩ সাল ছিল দ্বিপাক্ষিক সম্পর্কের ৫০তম বছর, এবং এই উপলক্ষে দক্ষিণ কোরিয়ার দূতাবাস, KOTRA, কোরিয়া–বাংলাদেশ বাণিজ্য ও শিল্প চেম্বার (KBCCI)সহ বিভিন্ন প্রতিষ্ঠান নানা অনুষ্ঠান আয়োজন করে। দক্ষিণ কোরিয়া অবকাঠামো, জ্বালানি ও ভোক্তা সামগ্রীসহ বিভিন্ন খাতে কৌশলগত বিনিয়োগ বাড়িয়ে চলেছে, আর বাংলাদেশ সরকার দক্ষিণ কোরিয়ার সঙ্গে একটি অর্থনৈতিক অংশীদারিত্ব চুক্তি (EPA) সম্পাদনের সম্ভাবনা অনুসন্ধান করছে।The Daily Star - Korea-Bangladesh trade deal দুই দেশ উন্নয়ন সহযোগিতা ও নীতি-মানদণ্ড বিনিময়ের মাধ্যমে জাতিসংঘসহ বিভিন্ন বহুপাক্ষিক মঞ্চেও সহযোগিতা অব্যাহত রেখেছে।

৫০তম বার্ষিকী উদ্‌যাপন উপলক্ষে দুই দেশের নেতারা ভবিষ্যৎ সহযোগিতার প্রতি তাদের অঙ্গীকার পুনর্ব্যক্ত করে আনুষ্ঠানিক বার্তা বিনিময় করেন। ২০২৩ সালের ডিসেম্বর মাসে দক্ষিণ কোরিয়ার প্রেসিডেন্ট ইউন-সক ইয়ল এবং বাংলাদেশের প্রধানমন্ত্রী শেখ হাসিনা জলবায়ু পরিবর্তন, বিজ্ঞান ও প্রযুক্তি, এবং প্রতিরক্ষা খাতে সহযোগিতা আরও জোরদার করার প্রতিশ্রুতি দেন।Korea Times - 정상 메시지

 সংস্কৃতি সম্পর্ক 
দক্ষিণ কোরিয়া ও বাংলাদেশের মধ্যে সাংস্কৃতিক বিনিময়ও সক্রিয় রয়েছে। ঢাকায় অবস্থিত কোরিয়ান কালচারাল সেন্টারের মতো প্রতিষ্ঠানগুলো K-pop, কোরিয়ান খাবার এবং ঐতিহ্যবাহী শিল্পকলাসহ কোরীয় সংস্কৃতি পরিচিত করে এ বিষয়ে আগ্রহ বৃদ্ধি করে আসছে। ২০২৩ সালে কূটনৈতিক সম্পর্কের ৫০ বছর পূর্তি উপলক্ষে “কোরিয়া উইক ২০২৩” আয়োজন করা হয়, যেখানে জনপ্রিয় সংস্কৃতির অনুষ্ঠান ও ব্যবসায়িক প্রদর্শনীসহ নানা কর্মসূচি অন্তর্ভুক্ত ছিল।Prothom Alo - Korea Week 2023

 তথ্যসূত্র 

বহিঃসংযোগ 
 বাংলাদেশ দূতাবাস
 প্রজাতন্ত্রী কোরিয়ার দূতাবাস 
 বাণিজ্য মন্ত্রণালয়, বাংলাদেশ
 বাংলাদেশ ব্রিজ অথোরিটি

বিষয়শ্রেণী:দক্ষিণ কোরিয়ার বৈদেশিক সম্পর্ক
বিষয়শ্রেণী:বাংলাদেশের বৈদেশিক সম্পর্ক
বিষয়শ্রেণী:দক্ষিণ কোরিয়ার দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক